હરીફાઇ અંગે પૂછતાં તે કહે છે, મારી કોમ્પિટિશન તો માત્ર મારી સાથે જ છે. અહીં મારે હજુ ઘણું બધું શીખવાનું છે અને કામ કરવાનું છે, પરંતુ સૌથી જરૂરી વાત એ છે કે મારે લોકોનું મનોરંજન કરવું છે. મારે મારી ફિલ્મ જોયા બાદ દર્શકોને નિરાશ કરવા નથી. દર્શકો જ છે, જે કલાકારને સપોર્ટ કરે છે અને પ્રોત્સાહન આપે છે. હું હજુ કોમેન્ટ કરવા લાયક નથી. હું માત્ર અને માત્ર કામ અંગે જ વિચારું છું. જ્યારે પણ મને સમય મળે છે ત્યારે સોશિયલ મીડિયાના મિત્રો સાથે ગપસપમાં જોડાઇ જાઉં છું. રિચાએ ક્યારેય ડ્રીમ રોલ અંગે વિચાર્યું નથી. તે કહે છે કે હું જે પણ રોલ મળે તેને સારી રીતે ભજવવાનો પ્રયત્ન કરું છું અને કરતી રહીશ. એક પ્રશ્નના જવાબમાં તેણે કહ્યું, બોલિવૂડમાં ગોડફાધરની જરૂર છે પણ અને નથી પણ, કેમ કે અહીં કામ તમારે કરવાનું છે, ગોડફાધરે નહીં. જો તમે સારું કામ કરતા હશો તો તમને સફળતા જરૂર મળશે. •